Benz Patent-Motorwagen

ბენც პატენტ-მოტორვაგენი ("დაპატენტებული მოტორიანი ეტლი"), რომელიც 1885 წელს გერმანელმა ინჟინერმა კარლ ბენცმა ააგო, ფართოდ არის მიჩნეული პირველ პრაქტიკულ ავტომობილად და პირველ სერიულად წარმოებულ მანქანად. ბენცამდე რამდენიმე გამომგონებელი მუშაობდა ორთქლით მომუშავე მანქანებზე, თუმცა ისინი დახასიათებულია როგორც "კომერციულად არამიზანშეწონილი" და "მართვაში რთული". მანქანა დაპატენტდა 1886 წლის იანვარში და საჯაროდ წარედგინა საზოგადოებას იმავე წელს. მისი პირველადი ღირებულება შეადგენდა 600 გერმანულ ოქროს მარკას, რაც დაახლოებით 150 აშშ დოლარს უდრიდა. პატენტ-მოტორვაგენის შექმნის გამო კარლ ბენცი მიჩნეულია ავტომობილის მამად და გამომგონებლად.

განვითარება და ტექნიკური მახასიათებლები

1873 წელს წარმატებული ბენზინზე მომუშავე ორტაქტიანი საპოрშნე ძრავის შემუშავების შემდეგ, ბენცი მოტორიანი სატრანსპორტო საშუალების შექმნაზე გადაერთო. პატენტ-მოტორვაგენი იყო მოტო-ტრიციკლი უკანა ძრავით. მანქანა აგებული იყო ფოლადის მილებით და ხის პანელებით. საჭის სისტემა კბილანა რეგის მეშვეობით მუშაობდა. პირველი მოდელი აღჭურვილი იყო 954 სმ³ ერთცილინდრიანი ოთხტაქტიანი ძრავით, რომელიც 250 ბრ/წთ-ზე 0.75 ცხენის ძალას გამოიმუშავებდა. მანქანას გერმანული პატენტი №37435 მიენიჭა, რომელიც ბენცმა 1886 წლის 29 იანვარს მოითხოვა. 1886-დან 1894 წლამდე დაახლოებით 25 პატენტ-მოტორვაგენი აიგო.

ბერტა ბენცის მოგზაურობა

ბერტა ბენცმა, კარლის მეუღლემ, პატენტ-მოტორვაგენი №3 აიღო და 1888 წლის აგვისტოში განახორციელა პირველი შორი მანძილის ავტომობილური მოგზაურობა. მან შვილებთან — ევგენთან და რიხარდთან — ერთად მანჰაიმიდან ჰაიდელბერგისა და ვისლოხის გავლით პფორცჰაიმის მიაღწია. გერმანიაში ამ ისტორიული მოგზაურობის აღსანიშნავად ყოველ ორ წელიწადში ერთხელ ანტიკური ავტომობილების პარადი იმართება. 2008 წელს ბერტა ბენცის მემორიალური მარშრუტი ოფიციალურად დამტკიცდა გერმანიის ხელისუფლების მიერ, როგორც 194 კმ-იანი ტურისტული მარშრუტი მანჰაიმიდან შავი ტყის გავლით პფორცჰაიმამდე.

სქოლიო

კატეგორია:ავტომობილები
კატეგორია:გამოგონებები
კატეგორია:გამოგონებები ქვეყნების მიხედვით